cyanic-selkie/wikianc huggingface dataset:
ABC-våpen
På engelsk og i NATO har uttrykket NBC, der N står for Nuclear, i stor grad teke over for ABC. Sidan om lag 2000 er også omgrepet masseøydeleggingsvåpen (engelsk Weapons of Mass Destruction, WMD) blitt vanlegare å bruka om slike våpenslag.
Europa Universalis III
Europa Universalis III (forkorta EU3) er eit historisk strategispel utvikla til PC av Paradox Interactive, utgjeve januar 2007 for Windows og november 2007 for Mac. Spelet vart annonsert den 14. februar 2006.
Europa Universalis III startar kort tid etter Konstantinopels fall, i 1453. Utvidinga In Nomine flytter startdatoen til 1399. I den etterfølgjande tida må spelaren leie nasjonen sin til å bli mektig og stor, og det heile vert avslutta etter revolusjonane i Frankrike og Amerika. Totalt kjem spelet med over 250 historiske nasjonar.
Omfang av spelet
Spelaren startar med å velje nasjon og dato. Det er over 300 nasjonar å velje frå, som Böhmen, Kazan-khanatet, Noreg og Ming. Til og med mindre nasjonar som Maldivane er representerte. Mange provinsar i Amerika, Afrika og Oseania er opne for å bli koloniserte. Det finst ingen måte å vinne på, spelaren bestemmer kva han vil gjere og når han har vunne. Spelet har fleire startdatoar med 1399 som den tidlegaste. Spelaren kan velje mellom fleire forskjellege styreformer som republikk, monarki, stammer og teokrati. Etter kvart kan spelaren velje nasjonale idear som gir nasjonen spesialiserte bonusar.
Ein nasjons inntekt kjem i form som dukatar. Ein får dukatar frå skatt, produksjon, handel og krig. Skatt blir samla automatisk frå provinsar, produksjon blir og automatisk samla frå provinsar. Nasjonar tener dukatar frå handel ved å sende handelsmenn til handelssenter, der dei konkurrere for inntekt. Nasjonar som Holland, Hansaforbundet og Venezia har betydelege fordelar. For å forske på teknologi blir det investert pengar kvar månad i ulike kategoriar. Det er mogleg å rekruttere rådgjevarar som gir nasjonen ulike bonusar, for eksempel innan forsking.
Krigføring blir gjennomført ved å sende hærar inn i andre provinsar. Viss provinsen er fiendtleg begynner hæren å omleire provinsen. Kor lang tid omleiringa tek, blir bestemt av kva troppar omleiraren har og kva forsvarsnivå fortet har. Når to hærar som er fiendtlege er i same provins, startar eit søag. I eit søag så kan berre spelaren bestemme kva troppar som deltek i slaget og kva general som leiar hæren.
I spelet kan ein kommunisere med andre nasjonar i form av diplomati. Ein nasjon kan for eksempel alliere seg med andre nasjonar, føreslå eit ekteskap mellom to dynasti, erklære krig mot ein nasjon og selja ein provins. Keisaren av Det tysk-romerske riket, handelsrepublikkar og nasjonen som kontrollerer den romerske kurie har spesielle handlingar når det gjeld diplomati.
Mottaking
Gamer gav spelet 9/10 og Eurogamer gav spelet 7/10. Spelet fikk 83/100 på Metacritic og Gamespot gav spelet 8.7 ut av 10 poeng. Gamespot oppsummerte meldinga med «Det er så djupt og breitt som du forventar frå eit strategispel, men Europa Universalis III si mest markante oppnåing er kor lett det er å kome inn i». IGN gav spelet 8.5.
Magna Mundi
Magna Mundi var ein mod som skulle gjere spelet meir historisk og kartet meir detaljert. Det vart planlagt at Magna Mundi skulle få sitt eige spel basert på EU3 utvikla av Universo Virtual som bestod av dei som jobba på modden. Paradox Interactive skulle utgjeve spelet. I 2012 så blei Magna Mundi kansellert av Paradox. Dei gav tre grunnar, at prosjektet mangla aktivt leiing, mangel på progresjon og mangel på tillit.
Universo Virtual lovte at dei skulle svare gjennom rettslege kanalar.
Lars Lönnroth
Lars Lönnroth er ein svensk professor i litteraturvitskap.
Biografi
Lönnroth tok graden fil.lic ved Uppsala universitet i 1961 og fil.dr ved Stockholms universitet i 1965. Han var assistant og associate professor i Scandinavian Studies ved University of California, Berkeley 1965–1974 og professor i litteratur- og tekstvitskap vEd Aalborg Universitet 1974–1982. I åra 1982–2000 var han professor i litteraturvitskap ved Göteborgs universitet, med eit kort avbrot i 1991–1993 då han var kultursjef i Svenska Dagbladet. Han var leiar i Statens konstnärsnämnd 1995–2001 og i Sällskapet Gnistan 1999–2013.
I 1993 blei Lönnroth utnemnd til heidersmedlem ved Södermanlands-Nerikes nation i Uppsala. Han er også heidersmedlem av Svenska litteratursällskapet i Finland, Det Kongel. Norske Videnskabers Selskab, Kungl. Gustav Adolfs Akademien og Kungl. Vetenskaps- och Vitterhetssamhället i Göteborg.
Familie
Lönnroth er son av Erik Lönnroth og Ebba Lagercrantz og bror av Johan Lönnroth og Louise Lönnroth. Han er systerson av Olof Lagercrantz og Lis Asklund og syskenbarn av Marika Lagercrantz og David Lagercrantz.
Bibliografi
(utval)
Namnet Mark
Mark og Marc er mannsnamn danna som kortformer av Markus/Marcus. Desse namna har latinsk opphav og viser til guden Mars, men er blitt spreidde innan den kristne verda gjennom evangelisten Markus, kjend som Marc på fransk og Mark på engelsk.
Mark eller Marc har namnedag den 25. april i Estland, Frankrike, Noreg og Ungarn.
Bruk
Marc er eit svært vanleg namn i Belgia, og er også mykje brukt i Frankrike og Spania. Forma Mark er vanleg i USA. Namnet kan også vera eit slektsnamn.
I Tyskland var Marc og Mark mykje bruke for gutebarn fødde på 1970-, 1980- og 1990-talet.
I Noreg var namnet mest populært rundt 1960, då over av gutebarn 0,10 % fekk namnet Mark. I 2009 var det 494 menn som heitte Mark og 140 som heitte Marc i Noreg.
Uttar Pradesh
Uttar Pradesh (hindi/urdu 'nordleg provins'), ofte forkorta til U.P., er ein delstat nord i India. Den folkerikaste og femte største av dei indiske delstatane dekker ein stor del av Gangasletta. Han grensar til Nepal i nordaust i tillegg til dei andre sambandsstatane Uttarakhand, Himachal Pradesh, Haryana, Delhi, Rajasthan, Madhya Pradesh, Chhattisgarh, Jharkhand og Bihar. Lucknow er hovudstaden i staten, men høgsteretten ligg i Allahabad. Andre viktige byar er Noida, Agra, Mathura, Aligarh, Varanasi (Benares), Gorakhpur, Kanpur og Meerut.
Osmose
Væske som kan trenge gjennom membranen vil gå frå den sida som har låg konsentrasjon av stoff som ikkje kan trenge gjennom membranen til den sida som har høg konsentrasjon. Dette vil halde fram til det er lik konsentrasjon av ugjennomtrengeleg stoff på begge sider. Flyten av væske kan stoppast med mottrykk på den sida som har høg konsentrasjon av ugjennomtrengeleg stoff. Trykket som trengst for å halde tilbake flyten av væske til området med høg konsentrasjon kallast osmotisk trykk.
Celleveggar er døme på halvgjennomtrengelege membranar der det skjer osmose.
Dersom ein har eit trykk som er større enn det osmotiske trykket på den sida av membranen med høg konsentrasjon, vil flyten gå mot sida med låg konsentrasjon av ugjennomtrengeleg stoff, og kallast omvendt eller revers osmose. Dette er viktig i industrien, som brukar det til å desalinere vatn (lage ferskvatn av saltvatn), i reinseanlegg og for å lage alkoholfrie variantar av øl og vin.
Statkraft utviklar kraftverk som er basert på osmose, dei kallar saltkraft som utnyttar det osmotiske trykket mellom ferskvatn og saltvatn. Dersom ein lèt ferskvatn gå gjennom ein membran, vil det oppstå trykk på saltvassida av membranen som kan brukast til å drive ein turbin.
Handball-NM 1986 for kvinner
Noregsmeisterskapen i handball 1986 for kvinner vart vunne av Gjerpen Idrettsforening gjennom finalesiger 22-20 over Byåsen Idrettslag frå Trondheim.
Finalen
Finalen vart avvikla i Nidarøhallen i Trondheim sundag 21. desember 1986 framfor 2 500 tilskodarar. Kampen vart ein reprise på førre års finale, då dei same to mannskapa tørna saman og Gjerpen vann ein tremålssiger. I Trondheim leia heimelaget 11-10 ved pause. Så snudde Gjerpen kampen og gjekk opp i leiing 18-15 vel midtvegs i den andre omgangen. Byåsen makta utlikne til 18-18, før Gjerpens kantspelar Liv Schønhardt vart finalehelt med eit par skåringar som syrgde for at laget frå Skien kunne kontrollere inn til siger 22-20.
For Gjerpen IF skåra kapteinen Hanne Hegh 6 mål, medan Liv Schønhardt og Ingunn Strøm begge fekk 5 nettkjenningar, Bente Ljostveit Øino 4 og Anne Migliosi 2 skåringar. Kjerstin Andersen vakta målburet.
Mål for Byåsen IL laga Trine Haltvik (7), Åse Birkrem (6), Ann Elin Angvik (2), medan Ann Karin Snorroeggen, Gry Haltvik, Kari Knudsen, Marit Lægdheim og målvakta Unni Birkrem fann vegen til nettmauskane kvar sin gong.
Madhya Pradesh
Madhya Pradesh grensar mot Uttar Pradesh, Chhattisgarh, Maharashtra, Gujarat og Rajasthan. Han var den største delstaten i India fram til 1. november 2000, då Chhattisgarh blei skild ut. Dei største byane er Indore, Bhopal, Jabalpur, Gwalior og Ujjain.
Hindi er det offisielle språket i Madhya Pradesh, der det blir tala fleire versjonar av hindustani, inkludert urdu, og nærskylde språk som avadhi, bagheli, bundeli, malvi og nimadi. Marathi og pasjto blir tala av større innvandra mindretalsgrupper, medan urfolk snakkar stammespråk som bhili, gondi, kalto, korku.
Rødøya i Rødøy
Rødøya er ei øy i Rødøy kommune i Nordland. Øya ligg utanfor munningen av Tjongsfjorden, mellom Rødøyfjorden i vest og Oterværfjorden i nord. Rødøya har eit areal på 8,2 km², og det høgaste punktet på øya er Rødøyløva på 443 moh. Øya hadde 175 innbyggjarar i 2001.
Rødøya var tidlegare kommunesenter i Rødøy kommune. På øya ligg Rødøy kyrkje frå 1885. Malin Arntsen fekk i 2006 Nordland fylkeskommune sin næringslivspris for kvinner for arbeidet med Klokkergården Gjestgiveri. Klokkergården vart bygd i 1906 og vart restaurert i 1997.
Rødøy kommune sitt kommunevåpen er inspirert av Rødøyløva på Rødøya. Øya har òg eigen butikk. Postnummeret til Rødøya er 8193 RØDØY.
Nordlandsekspressen mellom Sandnessjøen og Bodø har dagleg anløp av Rødøya.
Ĳbukta
Ĳ (på gamle kart stundom kalla Y eller Ye) er ein innsjø, tidlegare ei bukt, i provinsen Noord-Holland i Nederland. Amsterdam ligg ved innsjøen. På nederlandsk består namnet av digrafen Ĳ, som vert rekna som ein enkelt bokstav, slik at namnet på norsk vert skrive IJ og ikkje Ij.
Historie
Tidlegare var Ĳ ei lang og smal bukt med brakkvatn som var tilkopla Zuiderzee (ei bukt i Nordsjøen). Ho strekte seg då frå Amsterdam i aust til Velsen i vest. Mellom bukta og sjølve Nordsjøen låg berre ei naturleg sanddyne. Ĳ voks derimot år for år og halvøya Noord-Holland var i ferd med å verte ei øy. Dette eidet vart kalla Holland op zijn smalst(«Holland på det smalaste»).
Ĳ gav Amsterdam, som ligg der Amstel munnar ut i innsjøen, fri ferdsel til sjøen via Zuiderzee. På 1600-talet byrja inngangen til bukta å tette seg til med sandbankar samstundes med at skipa byrja å verte større og større. Slik vart det nesten umogeleg for havgåande skip å ta seg forbi munningen. I tillegg til dette voks innsjøen sakte på grunn av erosjon langs breidda slik at han nesten gjekk i hop med innsjøen Haarlemmermeer og slik truga byane Haarlem og Amsterdam.
Det vart sett i verk planar om ta tilbake dei tapte landområde ved å gjere både Haarlemmermeer og Ĳ om til polderar. Haarlemmermeer var først ute og vart tørrlagd i 1852, og den største delen av Ĳ følgde mellom 1865 og 1876. Berre ein liten del av innsjøen vart verande igjen rundt Amsterdam og vart skild frå Zuiderzee av Den oransje slusa. Samstundes vart Nordsjøkanalen bygd og tilslutta restane av Ĳ for å gje Amsterdam ein ny vassveg til Nordsjøen. Kanalen gjekk gjennom eidet til Nordsjøen nær byen Velsen. Den nye hamna IJmuiden vart bygd i vestenden. Ĳ-polderane som vart oppretta nær Amsterdam vart gjeve til industrien og eit nytt stort hamneområde vart bygd.
Aud Gaundal
Gaundal var fødd i Steinkjer. Etter handelsskole var ho elev ved Skogn folkehøgskole i 1968, og fullførte yrkesskole og fagopplæring som typograf i 1979 og dessutan grunnkurset til fagrørsla og LO-skulen i 1985. Seinare studerte ho kommunal økonomi og leiing ved Høgskulen i Nord-Trøndelag 2005–2007. Gaundal arbeidde som bod 1966–1967, butikkmedarbeider i 1967 og kafémedarbeider i 1968. Deretter arbeidde ho i Trønder-Avisa som perforatør 1971–1978 og typograf 1979–1993.
Gaundal har hatt ei rekkje verv i politikk og organisasjonsliv. Ho har vore leiar i Steinkjer Grafiske samskipnad, leiar for Grafisk Klubb i Trønder-Avisa, medlem av Landsstyret til Norsk Grafisk Forbund og forbundsstyre i fleire periodar, leiar i Steinkjer Faglege Arbeiderlag og Steinkjer faglege samorganisasjon i ein kort periode og dessutan medlem av Arbederpartiets sentralstyre 1983–1989. Vidare var ho medlem av Steinkjer kommunestyre og formannskap 1980–1993 og 2007–2011, mellom anna varaordfører og gruppeleiar 2007–2011. Gaundal var 1. vararepresentant til Stortinget frå Nord-Trøndelag 1985–1993 og fast innvalgt representant 1993–2005. På Stortinget var ho medlem av Stortingets energi- og miljøkomité 1993–1997, Stortinget sitt kommunalkomité 1997–2001, Stortingets næringskomité 2001–2005 og medlem av delegasjonen i Nordisk Råd 2001–2005.
Statens nærings- og distriktsutviklingsfond
Statens nærings- og distriktsutviklingsfond (SND) blei oppretta i 1993 gjennom samanslåing av Distriktenes utbyggingsfond, Industribanken, Industrifondet og Småbedriftsfondet. Etter kvart gjekk også Statens lånekasse for aviser, Statens Fiskarbank og Statens Landbruksbank inn i fondet. Frå og med 2004 har det vore ein del av Innovasjon Norge.
Nora Gulbrandsen
Nora Gulbrandsen var ein norsk formgjevar og brukskunstnar, fødd i Kristiania (Oslo).
Utdanning
Gulbrandsen var utdanna frå Statens håndverks- og kunstindustriskole. Seinare hadde ho studieopphald ved fleire porselensfabrikkar, mellom anna Sèvres.
Arbeid
Formgjevaren vart hanka inn rett frå Statens håndverks- og kunstindustriskole til Porsgrunds Porselænsfabrik i 1927, og der dette ho med ei gong i gang med utforming av modellar og dekorar tiltenkt Foreningen Norsk Brukskunst si Landsutstilling i Bergen 1928. Allereie i 1929 vart ho tilsett som sjefsdesignar ved Porsgrund. Etter relativt kort tid hadde ho bytt ut det meste av dei gamle modellane ved fabrikken med sine eigne nyteikna. Ho arbeidde i eit moderne formspråk med tydelege drag av både funksjonalisme og art deco.
Nora Gulbrandsen formgav også smykke for David-Andersen, og ho har formgjeve mellom anna tapetmønster, bokbind og tekstil. Ho utforma også ein serie vinglas for Hadeland glassverk, men denne vart ikkje sett i produksjon.
Representert ved desse samlingane
Mellom anna:
The Pros and Cons of Hitch Hiking
The Pros and Cons of Hitchhiking er det første soloalbumet til den britiske musikaren Roger Waters, gjeve ut i 1984, året før han annonserte at han slutta i Pink Floyd. Albumet oppnådde gullplatestatus i USA i april 1995.
Konsept og produksjon
Konseptet kom til Waters heilt attende i 1977 og baserte seg på draumane til ein sovande mann tidleg ein morgon mellom 04:30 og 05:12 ein tilfeldig dag. Ein følgjer desse 42 minutta i sanntid. Mannen drøymer at han er på ein biltur gjennom California og fokuserer på midtlivskrisa hans og korleis han drøymer om å begå utruskap med ein haikar han plukkar opp langs vegen. Langs vegen møter han òg andre ting han fryktar og er paranoid for.
I juli 1978 spelte Waters somme av demoane han hadde sett saman for resten av Pink Floyd. Men han spelte òg demoar han hadde laga for eit anna album, kalla Bricks in the Wall. Etter ein lang debatt kom bandet fram til at dei føretrekte Bricks in the Wall, sjølv om manageren deira på den tida, Steve O'Rourke, meinte at Pros and Cons høyrdest ut som eit betre konsept, og David Gilmour meinte Pros and Cons var sterkare musikalsk.
Roger Waters sa: "Vel, ideen for albumet kom samstundes med ideen for The Wall – grunnlaget for ideen. Eg skreiv begge omtrent samstundes. Og eg laga faktisk demoar av begge, og presenterte dei for resten av Floyd og sa, 'Høyr her, eg vil gjere det eine som eit soloprosjekt, og det andre som eit bandalbum, de kan velje.» Så denne var att til meg. Men det har utvikla seg mykje sidan den gongen, trur eg."
Bricks in the Wall, fekk tittelen The Wall, og vart det neste Pink Floyd-albumet i 1979 og Waters la Pros and Cons på hylla. Tidleg i 1983 henta Waters attende prosjektet. Albumet vart spelt inn i tre forskjellige studio mellom februar og desember 1983 i London, Olympic Studios, Eel Pie Studios og i Waters sitt eige Billiard Room, studioet der han hadde spelt inn demoane. Dirigenten Michael Kamen var med på albumet, i tillegg til skodespelaren Jack Palance, saksofonisten David Sanborn og gitaristen Eric Clapton.
Spor 7, «4.50 am (Go Fishing)» har same refrenget som songen «The Fletcher Memorial Home» frå Pink Floyd-albumet The Final Cut: «The Fletcher Memorial Home for incurable tyrants and kings». Denne songen inneheld òg billydar og ein liknande melodi som refrenget på «Your Possible Pasts». frå same albumet. I tillegg har hovudtemaet som går att fleire gonger på albumet ein musikalsk likskap til hovudriffet på In the Flesh? som opnar The Wall.
Flå Idrettslag
Flå Idrettslag er eit idrettslag heimehøyrande på Flå i Melhus kommune i Sør-Trøndelag. Laget var skipa 10. februar 1894 og er aktivt med i handball og skiidrett. Fram til 2016 hadde ein også fotball på programmet, denne aktiviteten vart avvikla då Gauldal Fotballklubb vart danna.
The Pros and Cons of Hitch Hiking
Konsept og produksjon
Då det originale albumet kom ut i 1984 på ei LP-plate og kassett med to sider, mangla det nokre sekund mellom side ein og to, slik at lyttaren skulle få tid til å snu plata eller kassetten og dermed starte side B nøyaktig på 4:50 am. Då albumet kom ut på CD nokre år seinare, vart denne pausen fjerna. Tida for «4:37 am (Arabs With Knives and West German Skies)» og «4:47 am (The Remains of Our Love)» på den første sida er ikkje riktige: songane byrjar nokre sekund tidlegare enn indikert på høvesvis «4:36 AM» og «4:46 AM».
Plateomslag
Gerald Scarfe, som hadde laga plateomslaget og animasjonar for The Wall, lagde grafikk og animasjonar for Pros and Cons. Framsidebiletet skapte kontroversar då ein kan sjå ei naken kvinne bakanfrå, nakenmodellen Linzi Drew. Columbia Records sensurerte biletet med å liggje ein svart boks over rumpa hennar.
Mogeleg film
Det vart planlagt å gjere konseptet om til ein film og i ei pressemelding for Radio K.A.O.S. vart det hevda at filmutgåva av Pros and Cons... var fullført, men ein har ikkje høyrt noko om dette sidan den gongen. Manuset vart skriven av Pete Ward, som brukte utdrag frå tekstane til Waters frå 1967 til 1987 som bakgrunn for skodespelet Yesterday's Triumph, som utforskar forholdet mellom to nære vener over ein periode på 20 år - den eine prøver å late som om han er mentalt sjuk for å vere med den andre, som vert innlagt på ein institusjon for schizofreni. Ward vart tinga til å utvide plottet og karakterane i The Pros and Cons.
Det vart laga ein film mellom 1984 og 1985 som kombinerte animasjonane til Gerald Scarfe med Nicolas Roeg sine slitscan-animasjonar skapt av Peter Truckel ved The Moving Picture Company. Nicolas Roeg regisserte òg filmen som vart synt på bakveggen av scenen medan bandet spelte. Det vart laga tre musikkvideoar frå albumet, alle regisserte av Roeg. «The Pros and Cons of Hitch Hiking» inneheld klipp av animasjonane til Roeg innimellom filmklipp av «Shane» og andre cowboyfilmar. «Sexual Revolution» inneheld klipp frå filmen blanda med bilete av Water som syng songen og spelar bass. «Every Stranger's Eyes» er identisk til filmen laga for konsertframføringa, utanom at denne òg er blanda med klipp av Waters som syng songen.
Turnéen
I 1984 reiste Waters ut på turné for å marknadsføre albumet i lag med Eric Clapton i Nord-Amerika. Den første delen av konsertane inneheldt songar av Pink Floyd, og den andre halvdelen bestod av heile albumet. For konsertane i 1985 tok Jay Stapley over for Eric Clapton på gitar. Gerald Scarfe laga grafikk og animasjon for albumet og turnéen som følgde. Scarfe teikna karikaturar av alle bandmedlemmane i turnéprogrammet, og karikaturen av Waters såg ut til å ha ein lang snute, som ein hund. Scarfe vart inspirert av dette og laga bilete av ein hund kalla «Reg», som vart hovudrolla i soga og sceneanimasjonane som var vist på ein skjerm bak bandet under konsertane.
Waters spelte songen «5.06 A.M. (Every Strangers' Eyes)» på In the Flesh-turnéen sin i 1999-2002.
Medverkande
Musikars
Skodespelarar (i rekkjefølgja dei dukkar opp)
Produksjon
Eva Lian
Eva Lian er ein norsk politikar for Sp. Ho vart innvald på Stortinget frå Vestfold i 1993.
Lian var ordførar i Ramnes i 1987–1991 og 1991–1993.
Ingunn Strøm
Ingunn Strøm er ein norsk tidlegare handballspelar som i tida 1977 til 1985 spelte 92 landskampar for Noreg og skåra 197 mål. Rykkromspelaren vann NM-gull med Gjerpen IF i 1986 og Nordstrand IF i 1987.
Strøm var Stabæk-spelar fram til 1976. Deretter var ho i tre sesongar aktiv i svenske Stockholmspolisen. Frå sommaren 1979 gjorde ho teneste i Bækkelaget SK i seks år. Sidan var ho Gjerpen-spelar 1985-87 og ein sesong i Nordstrand. Frå 1988 trappa Strøm ned med spel i 4. divisjon for Ekeberg SK, og til sist var ho aktiv i Harjar i tida 1990-99.
Strøm vart rekna som ei stort talent med framifrå skotstyrke. Ho debuterte 1. november 1977 då Noreg overraska med å spele uavgjort 12-12 mot Russland. Nokså nøyaktig åtte år seinare tapte Noreg 22-35 mot Russland i det som vart hennar siste landskamp. Straks etterpå braut ho ein fot og mista plassen i VM-troppa.
Jorunn Hageler
Jorunn Hageler er ein tidlegare norsk lærar og politikar for SV.
Ho gjekk folkeskole og realskole i Glomfjord, og tok examen artium ved Eidsvoll landsgymnas i 1965. Etter eksamen ved Hamar lærarskule tok ho vidareutdanning i blant anna norsk, religionshistorie, pedagogikk, kristendomskunnskap, norsk fagmetodikk og informasjonsrådgjevning. Hageler var adjunkt i ungdomsskulen i Vadsø 1971–1976, deretter i Steinkjer fram til ho vart pensjonist. Ho har òg vore sosiallærar. På byrjinga av 2000-talet var ho knytt til OSSEs verksemd i Bosnia.
Hageler var medlem av Steinkjer kommunestyre 1980–1987, medlem av formannskapet 1986–1987, leiar i Steinkjer SV 1988–1991 og dessutan leiar i Nord-Trøndelag SV 1991–1993. I perioden 1993–1997 var ho innvald på Stortinget frå Nord-Trøndelag, og sat i Stortingets familie-, kultur- og administrasjonskomité.
Statens landbruksforvalting
Statens landbruksforvalting (SLF) var ein norsk statleg etat under Landbruks- og matdepartementet som skulle bidra til ei samordna, heilheitleg og effektiv forvaltning av økonomiske og juridiske verkemiddel retta mot landbruket og landbruksbasert næringsmiddelindustri. Etaten hadde ansvar for å sikre ei stabil matforsyning og ein stabil marknad med godt fungerande næringsmiddelindustri. Statens landbruksforvalting held til i Oslo og hadde omkring 190 tilsette. SLF vart skipa 1. juli 2000.
Den 1. juli 2014 blei SLF slått saman med Statens reindriftsforvaltning til Landbruksdirektoratet.
Thomas Schie
Thomas Schie er ein norsk bilsportsutøvar. Han starta karrieren med gokart og køyrde seinare klassar som Formel Opel og Barber Dodge Pro Series i dei amerikanske Sambandsstatane. Han har og køyrd Formel 3000 og STCC før han byrja med rally, der han har vore noregsmeister tre gongar.
Selling England by the Pound
Selling England by the Pound er det femte studioalbumet til det engelske, progressive rockebandet Genesis, utgjeve 12. oktober 1973 på Charisma Records (Europa) og Atlantic Records (USA). Det var oppfølgjaren til Foxtrot og var det bestseljande albumet til bandet på den tida, med ein tredjeplass i Storbritannia der det låg på lista i 21 veker.
Ein singel frå albumet, «I Know What I Like (In Your Wardrobe)», kom ut i februar 1974 og vart den første hitten deira på topp 30 i Storbritannia.
Albumet vart spelt inn i august 1973 etter turneen for det førre albumet deira, Foxtrot (1972). Gruppa sette til side ein kort periode for å skrive nye songar, som dekte fleire tema, som tap av engelsk folkekultur og ein auka amerikansk påverknad, som tittelen syner til. Etter albumet kom ut, la bandet ut på ein turné, der dei fekk entusiastisk respons frå fansen.
Kritikarar og bandet har gjeve blanda meininga om albumet. Gitaristen Steve Hackett har sagt det var favorittalbumet hans av Genesis. Albumet har halde fram å selje godt og selde til gullplate i Storbritannia og USA. Det vart ommastra for CD i 1994 og 2007. Fleire av songane på albumet vart fan-favorittar og vart spelte fast på konsertane deira til inn i 1980-åra.
Bakgrunn
I mai 1973 fullførte Genesis med frontmannen og songaren Peter Gabriel, klaverspelaren Tony Banks, bassisten og gitaristen Mike Rutherford, gitaristen Steve Hackett og trommeslagaren Phil Collins turneen deira etter det førre albumet, Foxtrot (1972). Turneen var den første større turneen deira i Nord-Amerika og dei fekk positiv respons, sjølv om journalistar framleis kritiserte bandet og samanlikna dei med andre progrockband på den tida, som Emerson, Lake & Palmer, Jethro Tull og Pink Floyd. Charisma pressa bandet til å gje ut nytt materiale for å utnytte den nye suksessen deira, og gav ut eit album med konsertopptak tidleg i 1973, mot ønsket til bandet, Genesis Live (1973). Det vart det bestseljande albumet deira i Storbritannia til då og nådde niandeplassen på albumlista der.
Gruppa vart for travle med turneen til å skrive nye songar, så då turnen var over sette dei av tid til å skrive nye songar. På grunn av suksessen med Foxtrot let selskapet til gruppa, Charisma Records, dei få to til tre månader på seg til å komme opp med eit nytt studioalbum, som Rutherford rekna som eit «dødskyss». Tidleg i innspelinga hadde Collins danna eit tilfeldig band med den tidlegare Yes-gitaristen Peter Banks for eit par konsertar, og Rutherford fortalte i eit intervju med Sounds i 1976 at «det var uro for at Phil kom til å forlate gruppa». Trass i dette hugsa Gabriel tida som «relativt lukkeleg og roleg».
ABM
ABM er ei militær forkorting som står for det engelske uttrykkjet anti-ballistic missile. På norsk vert det rakettvernmissil. Dette er eit system der ein nyttar små rakettar til å skyte ned større, angripande rakettar. Ofte vert det integrerte varslingssystemet for innkomande rakettar rekna inn under dette uttrykkjet. ABM er ein grunnleggjande komponent i rakettvernskjoldet som USA held på å byggje ut.
Selling England by the Pound
Skriving og innspeling
Etter å ha øvd og skrive nok materiale for eit heilt album, gjekk gruppa inn i Island Studios i London i august 1973. Som med Foxtrot var John Burns produsent. Burns var teknisk dugane og det skapte ein bra lyd, som motiverte gruppa til å spele betre og takle meir komplekse arrangement. Gabriel var medviten om dei mange, lange instrumentale partia på albumet, som han meinte var ein risk og kunne få materiale til å bli keisamt.
Side ein
«Dancing with the Moonlit Knight» er den første songen på albumet. Songen opnar acappella og vert så gradvis meir høglydt og livlegare, og vert til slutt ein rockelåt. Denne songen er ein av dei første der Tony Banks nyttar Mellotron M400, som han nettopp hadde fått. Gitarist Steve Hackett nyttar teknikkar som tapping og sweep-picking på denne songen, noko som var heilt nye teknikkar på denne tida. Teksten er ein ironisk kommentar til England på den tida og nyttar referansar til engelske ting som Green Shield Stamps. Tittelen på albumet er kalla opp etter ei linje i denne songen. Melodien vert repetert i forskjellig form i avslutninga av «The Cinema Show» og inn i «Aisle of Plenty. Motivet dukkar gradvis opp frå ein akkordsekvens, som er dei same akkordane som i «Cinema Show», men der i ei anna rekkefølgje. Linja «Paperlate, cried a voice in the crowd» inspirerte bandet til songen «Paperlate» i 1982.
«Firth of Fifth» er eit ordspel på estuaret til elva Forth i Skottland, som ofte vert kalla Firth of Forth. Songen starta med klassisk klaver og ein rytmisk kompleks bit, der visse takter er i ein sjeldan 13/16- og 15/16-takt. Sjølv om han er tilskriven heile bandet, hevda Banks sidan at mykje av musikken kom frå ideane hans, noko som vart stadfesta av Mike Rutherford og Steve Hackett, som kalla han «ein av dei finaste til Tony». Banks og Rutherford skreiv teksten. Banks sa sidan i Hugh Fielder si The Book of Genesis at det var ein av dei verste tekstane han hadde vore borti. Songen vart mykje spelt på konsertane til bandet, men ofte utan pianointroduksjonen, fordi Banks følte at han ikkje kunne spele han skikkeleg med sitt RMI elektriske piano som ikkje var berøringssensitivt.
«More Fool Me» er ein av to songar frå Gabriel-tida som Phil Collins syng solovokal på (den andre er «For Absent Friends» frå Nursery Cryme i 1971.) Songen handlar om ein mann som blir forlaten av kjærasten, men han er likevel sikker på at det vil ordne seg. Musikalsk er songen mykje enklare og dempa enn resten av albumet med berre akustisk gitar og vokal. Han vart skriven av Phil Collins og Mike Rutherford medan dei sat på trappa utanfor Island Studios. Songen vart òg sungen av Collins på Selling England by the Pound-turneen.
Hitra
Hitra er ei øy som ligg i Hitra kommune i Trøndelag fylke, sørvest for munninga av Trondheimsfjorden. Utanfor Hitra ligg øya Frøya. Hitra er den sjuande største øya i Noreg og den største sør for Lofoten. Det høgaste punktet på øya er Mørkdalstuva på 345 moh. Langs kysten mot sør, vest og nord er naturen på øya prega av vêrhardt kystklima med nakne lyngheiar. I det indre av øya finst furuskog, fjellterreng og store myrflater med rikt fugleliv.
Hausten 2004 opna Statkraft 24 vindmøller på Eldsfjellet med samla maksimal yting på 55 MW, og ei 10 km lang kraftleidning til Fillan.
Selling England by the Pound
Side to
«The Battle of Epping Forest» var inspirert av ei nyhende om to rivaliserande gjengar som kjempa om territorium i London. Teksten nemner personar som «Mick the Prick» og «Bob the Knob» medan dei kjempar om eit område i Aust-London. Gabriel nyttar forskjellige stemmer for dei forskjellige rollene.
«After the Ordeal» er ein instrumental hovudsakleg skriven av Hackett. Den første halvdelen er eit livleg klassisk gitarstykke, medan den andre er eit meir langsamt stykke for elektrisk gitar. Sjølv om Genesis aldri framførte songen på konsert, spelte Hackett songen på sine akustiske turnear. I følgje Banks var både han og Gabriel imot å ta med songen på albumet, og dei hadde mange diskusjonar om dette. Sjølv om Hackett vann i dette tilfellet, var det slike diskusjonar og kranglar som gjorde at Hackett slutta i bandet fire år seinare.
«The Cinema Show» er delt inn i to delar. den første delen er basert på eit stykke for 12-strengsgitar med vokalharmoni mellom Gabriel og Collins, og ein kort fløyte- og obosolo. Songen avsluttar med ein fire og halvt minutt lang syntheseizer solo på ARP Pro Soloist, medan Rutherford og Collins spelar ein rytme i 7/8-takt. Teksten, skriven av Banks og Rutherford, var inspirert av T.S. Eliot-diktet The Waste Land.
Albumet avsluttar med at «The Cinema Show» glir inn i «Aisle of Plenty», ein reprise av «Dancing with the Moonlit Knight» som gjev albumet ei syklisk kjensle. Songen nyttar ordspel som «Easy, love there's the safe way home» og «Thankful for her fine fair discount, Tess co-operates». På denne tida var Fine Fare og Safeway store matvarekjeder i Storbritannia og både Tesco og Co-op (The Co-operative Group), var og framleis er matvarekjeder. Ordet aisle frå tittelen er òg tilknytt matvareforretningar.
Plateomslag
Plateomslaget vart måla av Betty Swanwick og kalla The Dream. Swanwick hadde designa plakatar for London Transport frå 1930- til 1950-åra. Originalmåleriet hadde ikkje med grasklypparen. Bandet fekk Swanwick til å leggje denne til seinare for å vise til songen «I Know What I Like», fordi Swanwick sa ho ikkje hadde tid til å måle eit nytt måleri for omslaget.
Utgjeving
Selling England by the Pound kom ut i oktober 1973 og nådde tredjeplassen på den britiske albumlista og 70. plassen på den amerikanske Billboard Pop Albums-lista. Suksessen til albumet i USA drog fordel av at bandet byta selskap frå Buddah Records til Atlantic. «I Know What I Like (In Your Wardrobe)» kom ut på singel med «Twilight Alehouse» som B-side, i februar 1974. Det var den første singelen deira som gjekk inn på den britiske singellista og nådde 21. plassen. Han vart ein stor nok suksess til at Genesis vart invitert til å framføre songen på det britiske TV-programmet Top of the Pops, noko bandet avslo. I 2013 hadde albumet seld til gullplate i Storbritannia for 100 000 selde eksemplar.
Albumet vart digitalt ommastra for CD i 1994 og igjen i 2007 av Rhino Records.
Mottaking
Albumet fekk blanda kritikk då det kom ut. Paul Gambaccini i Rolling Stone hylla bandet for å prøve noko så annleis i «eit stilleståande popmiljø», men kritiserte tekstane på albumet, og meinte at dei brukte for mange referansar til britisk popkultur, og klage over somme musikalske passasjar. Trass i dette meinte Gambaccini at albumet «har krav på respekt». Barbara Charone i NME sa albumet var «det beste, og mest eventyrlege albumet dei har gjeve ut til no». The Guardian skreiv at «mykje av materialet er ukarakteristisk og langtekkeleg». Robert Christgau skreiv for The Village Voice i juni 1974 at plata var «jordnært progressiv, som tyder at det gjev seg hen til nedlatande satire om kor vulgært unyttige ungdommen er. Ville T.S. Eliot vore stolt? Det tviler eg på. Men eg har ei kjensle av at dei seier rett ut kva alle medarbeidarane deira i sjangeren tenkjer, og det er ganske så fyldig musikk her.»
Valdemar Birgersson av Sverige
Valdemar Birgersson var konge av Sverige 1250-1275 og son av Birger jarl og Ingeborg Eriksdotter av Sverige. Formelt kan ein faktisk seie at Valdemar var den aller fyrste kongen av Sverige, ettersom dei stridande smårika vart sameinte på Birger jarls tid. I 1260 vart Valdemar gift med Sofia Eriksdotter av Danmark.
Selling England by the Pound
Mottaking
Seinare meldingar har vore meir positive. AllMusic og BBC Music skreiv at albumet gjekk attende til den snodige eksentrisiteten på Nursery Cryme, medan det helt hardrockintenssiteten og pessimismen til Foxtrot, og kombinerte det beste av begge element til å danne det beste albumet til Genesis fram til då. Christgau, skreiv seinare i Christgau's Record Guide: Rock Albums of the Seventies (1981), at han innrømde at songane «Firth of Fifth» og «The Battle of Epping Forest» har «ein kompleks tone som er sjeldan å sjå i noko kunst», men meinte at resten av albumet var «like nedlatande som vanleg».
Valdemar Birgersson av Sverige
Valdemar etterfølgde Erik den lespe og halte, onkelen på morssida, som konge i 1250, altså då han var berre sju år gamal. Farfaren var folkungen Magnus Minnesköld, som vart drepen i eit av slaga mot Sverkerätten. Farmora var Ingrid Ylva, som kanskje var sonedotter av Sverker den eldre. Morfaren var kong Erik Knutsson av Sverige og mormora var Rikissa av Danmark, dotter av Valdemar den store. Han vart krona i Linköping domkyrkje i 1251. Dei fyrste seksten åra var faren Birger jarl den faktiske regenten, og under hans styre vart dei såkalla fredslovene, som styrte heimefreden, kyrkjefreden, tingsfreden og kvinnefreden, innførte.
Gjerdøya
Gjerdøya er ei øy i Rødøy kommune i Nordland. Ho ligg sør for Rødøya og nord for Rangsundøya. I aust ligg øya Renga.
Selling England by the Pound
Mottaking
Hackett reknar albumet som favoritten hans av Genesis-albuma og var gladd for dei mange bidraga sine. I 2017 sa han «Det var eit viktig vasskilje for bandet, og det var i starten for oss ein kamp å finne konsertar i USA. Om me kunne kome oss inn på ein klubb ein stad, kor det enn var, så var det godt nytt for oss på den tida. Eit ungt, og strevande band, med eit album som kom til å bli ein klassikar.» Banks og Rutherford hadde meir blanda kjensler og sa det var mykje her som var bra, men òg det som ikkje var så bra. Charisma-eigaren Tony Stratton-Smith var misnøgd med albumet, som han meinte hadde for mange instrumentale parti.
Drake i snor
Den typiske draken er ein tre- eller firkant laga av ei enkel ramme som er dekt med papir, tøy eller plast. Han har ofte pynta snorer eller slør hengande etter seg. Det er òg mogleg å laga større, meir innvikla drakar eller sigle ei rekkje av fleire drakar festa til éi snor. Snora som leier til jorda kan vera festa til eit stilleståande eller rørleg punkt.
Selling England by the Pound
Mottaking
Selling England by the Pound har blitt hylla av andre låtskrivarar og musikarar. Rush-trommeslagaren Neil Peart har sagt: «Eg syns Selling England by the Pound er eit varig meisterverk innan tromming. Vakker tromming, herleg lyd og arrangement, og eg syns dei verkeleg naila det beste eit band som ei eining kunne ha gjort med albumet.» Fish, soloartist og tidlegare songar i Marillion, har kalla det «det definitive Genesis-albumet», og hylla den «kjenslemessige» kvaliteten, og sa at ordspelet var «ein av dei tinga som vart ein ganske stor inspirasjon for meg - spela inne i teksten» og konkluderte med at «det tok eit langt sprang framover og var albumet som verkeleg fekk meg til å like Genesis». John Lennon sa han verkeleg likte albumet i eit radiointervju, noko bandet sette stor pris på.
Valdemar Birgersson av Sverige
Valdemar har etterlate seg få spor i si 25-årige regjeringstid, kanskje var det ikkje så lett å ta over etter ein far som hadde hatt total kontroll med riket. Han har vorte meir omtalt for sine amorøse affærar, og av desse er det berre ein som er dokumentert – den med svigerinna, prinsessa Jutta av Danmark. Med henne skal han ha fått ein son.
I 1277 fekk Valdemar overta heile Gøtaland mot at han måtte seie frå seg krava til kongekrona og godkjenne broren Magnus som overherre.
Valdemar vart seinare innblanda i stormannsopprøret som nesten styrta Magnus Ladulås frå trona. På grunn av dette vart landområdet teke frå han, han måtte på nytt seie frå seg alle krav til trona, og han vart utvist til Danmark der han vart verande i ni år. I 1284-1285 hadde han byen Malmö, der han igjen konspirerte mot trona. I 1288 sette kong Magnus han i fengsel i Nyköpingshus, offisielt var grunngjevinga at han ikkje var tilrekneleg og at han vakte forarging for det lettsindige leveviset sitt.
Valdemar døydde i 1302 på Nyköpingshus. Det er noko uklart kvar han vart gravlagd, anten i Vreta kloster, eller i Riddarholmkyrkja (også Gråmunkekyrkja har vort nemnd). Valdemar vart gift i Jönköping med Sofia Eriksdotter av Danmark (staden kan for øvrig også vere Öninge i Ödeshög, og i tillegg oppgjev Erikskrøniken Ymninge).
Born med Sofia av Danmark
Valdemar hadde fleire namngjevne elskarinner, den fyrste var syster åt kona, Jutta av Danmark, og den siste heitte Lukardis; henne vart han truleg gift med.
Born med Jutta av Danmark
Valdemar og Jutta skal ha fått ein son som så skal ha fått ei dotter som vart stammor til ætta Leijonhufvud, som i byrjinga nytta dei tre danske leopardane i våpenet sitt, men som seinare bytta til tre løvehovud. Fleire geneologiske forskarar tviler likevel på om denne sonen verkeleg har eksistert.
Gjerdøya
Det høgaste punktet på øya heiter berre Fjellet og er på 168 meter over havet. Postnummeret til Gjerdøya er 8195 GJERØY. Nordlandsekspressen mellom Sandnessjøen og Bodø har dagleg anløp av Gjerdøya.
Antti Aarne
Antti Amatus Aarne var ein finsk folklorist og eventyrforskar. Aarne studerte under Julius Krohn og son hans, Kaarle Krohn, og var professor i Helsingfors frå 1922.
Røldal stavkyrkje
Røldal stavkyrkje er ei stavkyrkje i Røldal i Ullensvang kommune i Hardanger, bygd kring 1250. Kyrkja er framleis i bruk som soknekyrkje.
Anne Helen Rui
Anne Helen Rui er ein norsk politikar for Ap. Ho sat på Stortinget for Vestfold 1989–2005
Røldal stavkyrkje
Kyrkja er einskipa og utan forhøga midtrom, og skil seg ut frå dei andre bevarde og dokumenterte stavkyrkjene i somme delar av konstruksjonen. Ho har mellom anna mellomstolpar, og det har vore diskutert om ho opphavleg kan ha hatt jordgravne hjørnestolpar, og soleis eigenleg vart bygd som ei såkalla stolpekyrkje i si tid.
Kyrkja er kjend for eit krusifiks som skulle vere undergjerande, og var lenge eit pilegrimsmål. Særleg jonsoknatta har det vore mange tilreisande. Krusifikset skulle etter segna sveitta kvar jonsoknatt og sveitten hadde undergjerande og lækjande kraft. Skikkane knytt til pilegrimsferder og jonsoknatta heldt seg levande eit par hundre år etter reformasjonen, og tok ikkje slutt før presten og Ryfylke-prosten var i Røldal jonsoknatta i 1835. Røldalskyrkja skal ha vore det viktigaste pilegrimsmålet i Noreg sør for Nidarosdomen. Det var ikkje berre sjuke og folk med fysiske skader som kunne få hjelp i Røldal, også til dømes slikt som rovdyrplage kunne hjelpast. Det er til dømes bevard ei oblatøskje send frå Hjelmeland prestegjeld der det er inngravert mellom anna: «Lad plagen holde op, vi derom bede dig, Bevare fæ og faar, driv fra dem ulve krig. Anno 1704.». Det er også bevard ei tavle frå same prestegjeldet gjeven i 1777 som takk for at ulven då var borte.
Antti Aarne
Aarne skapte den fyrste versjonen av det internasjonale typeregisteret for folkeeventyr, som kom ut i 1910. I dag heiter det Aarne–Thompson-klassifiseringssystemet (etter at det kom i nye, utvida utgåver av amerikanaren Stith Thompson i 1928 og 1961) og er ein føresetnad for samanliknande eventyrstudium.
AEW
AEW er ei forkorting for det engelske, militære uttrykkjet Airborne Early Warning. Det er eit system der ein nyttar fly til tidleg varsling av til dømes fiendtleg aktivitet. I den seinare tida har flyprodusentar rundt om i verda jobba mykje med å få fram umanna fly (UAV) til mellom anna dette.
Selling England by the Pound
Turné
Genesis marknadsførte albumet med ein turné i Europa og Nord-Amerika frå september 1973 til mai 1974. I starten spelte dei med eit meir utførleg scenesett enn tidlegare, med oppblåsbare objekt med bilete projisert på eg, men ei endring i brannføreskrifter etter Summerland-katastrofen i august 1973 førte til at dei skrinla ideen. Gabriel fann på nye soger før kvar song, og hadde på seg fulle kostyme med ein hjelm og skjold som representerte Britannia-karakteren i «Dancing With the Moonlit Knight» og song «The Battle of Epping Forest» med ei strømpe over hovudet.
Drake i snor
Soge
Drakar spreidde seg til resten av verda frå Kina, der dei blei brukte for nær tre tusen år sidan. Kinesarane hadde lette materiale som silke og bambus. Første gongen ein papirdrake er nemnd er i 549. Drakar blei brukte til å måla vind og avstander, til signalgjeving og kommunikasjon under krigføring, og til å løfta menn.
Selling England by the Pound
Turné
Turneen byrja med utselde konsertar i Storbritannia, men den første konserten i Green's Playhouse i Glasgow måtte avlysast på grunn av trøbbel med det elektriske anlegget berre minuttar før konsertstart. Gruppa forstod at dei hadde fått stor gjeld og trengde betre leiing, så dei tilsette Tony Smith. I oktober 1973 vart eit part konsertar på turneen filma av Charisma for ein mogeleg kinofilm, men planen vart avvist av bandet som meinte filmen ikkje var bra nok. I staden framførte bandet fem songar føre eit invitert publikum i Shepperton Studios som vart filma og sendt på TV som Tony Stratton-Smith Presents Genesis in Concert. Gruppa kom attende til USA i desember 1973 med seks konsertar over tre kveldar på The Roxy i Los Angeles, og ei framføring av «Watcher of the Skies» og «The Musical Box» på TV-showet The Midnight Special. I januar 1974 spelte bandet fem konsertar på Theatre Royal i Drury Lane, der Gabriel vart løfta over scenen av ein wire under «Supper's Ready».
Drake i snor
Soge
Drakar laga av lauv av ei anna utforming enn dei kinesiske drakane har også vore i bruk i Søraust-Asia og Oseania i svært lang tid, til dømes til drakefiske. Det er gjort framlegg om at desse kan ha oppstått uavhengig frå, kanskje til og med før dei kinesiske.
Ulike drakar av kinesisk mønster spreidde seg over resten av Asia. Ein lett og lettstyrt draketype brukt i drakekamp blei populær i Japan og Sør-Asia, ein skikk som framleis er halden i hevd. Drakane nådde Nord-Afrika, og kom til Europa på 1600-talet. Her var dei hovudsakleg rekna som ei barneleike, men frå 1700-talet blei det utført fleire vitskaplege eksperiment med drakar.
Selling England by the Pound
Innhald
Alle songar skrivne av Tony Banks, Phil Collins, Peter Gabriel, Steve Hackett og Mike Rutherford. Alle spora produsert av Genesis og John Burns.
Drake i snor
Bruk i vitskap og teknologi
I 1749 brukte skotten Alexander Wilson ei line med fleire drakar til å måla temperaturen ved ulike høgder i atmosfæren. I 1750 føreslo Benjamin Franklin at ein drake kunne brukast til å avleia elektrisitet frå lyn, og i 1752 utførte Thomas-François Dalibard forsøket. Dette førte til oppfinninga av lynavleiaren. I 1853 blei ein drake tilverka av britiske George Cayley brukt til å løfta ein mann. Dette var den første flygemaskinen som ikkje bygde på ballongprinsippet, og førte til utviklinga av fly med stive vengjer.
Selling England by the Pound
Medverkande
Frå plateomslaget frå 1973.
Genesis
Brus med ananassmak
Brus med ananassmak, i daglegtale kalla ananasbrus, er ein syntetisk fruktbrus frå Oskar Sylte Mineralvannfabrikk. Han har ein djup oransjebrun farge og smakar som ananas.
Brusen har bidratt sterkt til profileringa av Oskar Sylte gjennom åra, og er like gammal som verksemda sjølv. Ho har vore produsert etter same oppskrift i 75 år, og er spesielt populær blant utflytta romsdalingar. Da Ormen Lange-vedtaket i Stortinget blei feira på tidlegare statsminister Kjell Magne Bondeviks kontor, blei det skåla i ananasbrus. Også Sveriges tidlegare statsminister Göran Persson blei begeistra for brusen. Han skraut av den etter eit nordisk statsministermøte i Molde i 2002, og fekk med seg ei kasse med ananasbrus heim.
Brus med ananassmaks finst også som lettbrus søta med aspartam og acesulfam K.
Florence Nightingale
Ho blei fødd inn i ein rik britisk familie i Firenze i Italia. Ho blei kalla opp etter fødebyen sin (som heiter Florence på engelsk) i likskap med den eldre systera Parhenope. Ho var ei brilliant og viljesterk kvinne som gjorde opprør mot den forventa rolla for ei kvinne av hennar status, som gjekk ut på å bli ei lydig kone.
Nightingale gav seg til sjukepleie etter det ho sjølv oppfatta som eit heilagt kall. Det første opplevde ho i ein alder av 17 år i 1837 ved Embley Park og ho fekk også kall seinare i livet. Sjukepleie var ein karriere med dårleg rykte og bestod stort sett av fattigare kvinner. Tradisjonelt sett blei jobben som sjukepleiar utført av kvinner som følgde med hæren. Dei kunne like gjerne fungere som kokkar eller prostituerte. Nightingale var spesielt oppteken av dei dårlege forholda for medisinsk pleie av legionane av fattige og trengande. Ho la fram valet sitt for familien i 1845, og det vekte harme og uro blant dei, spesielt hjå mor hennar.